CELEX: 32004R1455
Language: lv
Date: 2004-08-16 00:00:00
Title: Komisijas Regula (EK) Nr. 1455/2004 (2004. gada 16. augusts), ar ko uz desmit gadiem atļauj izmantot dzīvnieku pārtikā piedevu «Avatec 15 %», kas pieder kokcidiostatu un citu zāļu grupai(Dokuments attiecas uz EEZ)

17.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 269/14
            
         
      KOMISIJAS REGULA (EK) Nr. 1455/2004
   (2004. gada 16. augusts),
   ar ko uz desmit gadiem atļauj izmantot dzīvnieku pārtikā piedevu “Avatec 15 %”, kas pieder kokcidiostatu un citu zāļu grupai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par dzīvnieku barības piedevām (1), un jo īpaši tās 9.g panta 5. punkta b) apakšpunktu,
   tā kā:
   
               (1)
            
            
               Saskaņā ar Direktīvu 70/524/EEK kokcidiostatus, kas ietverti minētās direktīvas I pielikumā līdz 1988. gada 1. janvārim, bija atļauts izmantot no 1998. gada 1. aprīļa, un tie tika pārgrupēti uz B pielikuma I daļu, lai tos atkārtoti novērtētu kā piedevas, kas saistītas ar personu, kura ir atbildīga par to laišanu apgrozībā. Lasalocīda nātrija sāls izstrādājums “Avatec 15 %” ir piedeva, kas pieder Direktīvas 70/524/EEK B pielikuma I nodaļā minētajai grupai “Kokcidiostati un citas zāles”.
            
         
               (2)
            
            
               Persona, kas ir atbildīga par “Avatec 15 %” laišanu apgrozībā, ir iesniegusi izmantošanas atļaujas saņemšanas pieteikumu un dosjē saskaņā ar minētās direktīvas 9.g panta 2. un 4. punktu.
            
         
               (3)
            
            
               Direktīvas 70/524/EEK 9.g panta 6. punkts ļauj automātiski pagarināt izmantošanas atļaujas termiņu, līdz Komisija pieņem lēmumu, gadījumā, ja ārpus izmantošanas atļaujas īpašnieka kontroles esošu iemeslu dēļ nav iespējams pieņemt lēmumu par pieteikumu pirms izmantošanas atļaujas derīguma termiņa beigām. Šis noteikums ir piemērojams “Avatec 15 %” izmantošanas atļaujai. Komisija 2001. gada 26. aprīlī pieprasīja Dzīvnieku ēdināšanas zinātniskajai komitejai sniegt pilnīgu riska novērtējumu, un šis pieprasījums tika tālāk nodots Eiropas Pārtikas nekaitīguma iestādei. Atkārtotās novērtēšanas procesā vairākas reizes tika pieprasīta papildu informācija, līdz ar to nebija iespējams pabeigt atkārtoto novērtēšanu 9.g pantā noteiktajā termiņā.
            
         
               (4)
            
            
               Eiropas Pārtikas nekaitīguma iestādes piesaistītā speciālistu grupa dzīvnieku barībā izmantojamo piedevu un izstrādājumu vai vielu jautājumos ir devusi pozitīvu atzinumu par “Avatec 15 %” nekaitīgumu un iedarbīgumu uz gaļas cāļiem.
            
         
               (5)
            
            
               “Avatec 15 %” atkārtotā novērtēšana, ko veica Komisija, liecināja, ka ir izpildīti Direktīvas 70/524/EEK attiecīgie nosacījumi, tāpēc “Avatec 15 %” jāļauj izmantot desmit gadus kā piedevu, kas saistīta ar personu, kura ir atbildīga par tās laišanu apgrozībā, un tas ir ietverts minētās direktīvas 9.t panta b) punktā minētā saraksta I nodaļā.
            
         
               (6)
            
            
               Tā kā piedevas izmantošanas atļauja tagad ir saistīta ar personu, kura ir atbildīga par tās laišanu apgrozībā, un ar to aizstāj iepriekšējo izmantošanas atļauju, kas nebija saistīta ar noteiktu personu, ir lietderīgi atcelt pēdējo izmantošanas atļauju.
            
         
               (7)
            
            
               Tā kā nav iemesla drošības apsvērumu dēļ izņemt lasalocīda nātrija sāli no tirdzniecības, ir lietderīgi noteikt sešus mēnešus ilgu pārejas periodu, lai izmantotu pašreizējos piedevas krājumus.
            
         
               (8)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Direktīvas 70/524/EEK B pielikuma I nodaļu groza šādi: lasalocīda nātrija sāls piedevu, kas pieder grupai “Kokcidiostati un citas zāles”, svītro no šīs grupas.
   2. pants
   Piedevu “Avatec 15 %”, kas pieder grupai “Kokcidiostati un citas zāles”, kā izklāstīts šīs regulas pielikumā, ir atļauts lietot dzīvnieku uzturā, ievērojot pielikumā noteiktos nosacījumus.
   3. pants
   Sešu mēnešu laikā no šīs regulas spēkā stāšanās drīkst izlietot pašreizējos lasalocīda nātrija sāls krājumus.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 16. augustā
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1289/2004 (OV L 243, 15.7.2004., 15. lpp.).
   
      PIELIKUMS
      
         
                     Piedevas izmantošanas atļaujas reģistrācijas numurs
                  
                  
                     Tās personas nosaukums un reģistrācijas numurs, kura ir atbildīga par piedevas laišanu apgrozībā
                  
                  
                     Piedeva (tirdzniecības nosaukums)
                  
                  
                     Sastāvs, ķīmiskā formula, apraksts
                  
                  
                     Dzīvnieku sugas vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Izmantošanas atļaujas derīguma termiņš
                  
               
                     mg aktīvās vielas/kg dzīvnieku barības
                  
               
                     Kokcidiostati un citas zāles
                  
               
                     “E 763
                  
                  
                     
                        Alpharma (Belgium) BVBA
                  
                  
                     Lasalocīda A nātrija sāls, 15 g/100 g
                     (Avatec 15 % cc)
                  
                  
                     
                        Piedevas sastāvs
                     
                     
                                  
                              
                              
                                 Lasalocīda A nātrija sāls: 15 g/100 g
                              
                           
                                  
                              
                              
                                 Kukurūzas milti: 80,95 g/100 g
                              
                           
                                  
                              
                              
                                 Lecitīns: 2 g/100 g
                              
                           
                                  
                              
                              
                                 Sojas eļļa: 2 g/100 g
                              
                           
                                  
                              
                              
                                 Dzelzs oksīds: 0,05 g/100 g
                              
                           
                        Aktīvā viela
                     
                     
                                  
                              
                              
                                 Lasalocīda A nātrija sāls
                              
                           
                                  
                              
                              
                                 C34H53O8Na,
                              
                           
                                  
                              
                              
                                 Ķīmiskā informatīvā dienesta numurs: 25999-20-6,
                              
                           
                                  
                              
                              
                                 
                                    Streptomyces lasaliensis subsp. lasaliensis sintezētās 6-[(3R, 4S, 5S, 7R)-7-[(2S, 3S, 5S)-5-etil-5-[(2R, 5R, 6S)-5-etil-5-hidroksi-6-metiltetrahidro-2H-piran2-il]-tetrahidro-3-metil-2-furil]-4-hidroksi-3,5-dimetil-6-oksononil]-2,3-krezolskābes nātrija sāls (ATCC 31180).
                              
                           
                                  
                              
                              
                                 Saistītie piemaisījumi:
                              
                           
                                  
                              
                              
                                 Lasalocīda B-E nātrija sāls: ≤10 %
                              
                           
                  
                     Gaļas cāļi
                  
                  
                     —
                  
                  
                     75
                  
                  
                     125
                  
                  
                     Aizliegts lietot vismaz 5 dienas pirms kaušanas.
                     Norādīt lietošanas instrukcijā:
                     “Bīstama zirgiem”
                     “Šī barības piedeva satur jonoforu vielu: vienlaicīga lietošana ar dažiem zāļu līdzekļiem var būt kontrindicēta.”
                  
                  
                     2014. gada 20. augusts
                  
               
                     Dējējvistas
                  
                  
                     16 nedēļas
                  
                  
                     75
                  
                  
                     125
                  
                  
                     Aizliegts lietot vismaz 5 dienas pirms kaušanas.
                     Norādīt lietošanas instrukcijā:
                     “Bīstama zirgiem”
                     “Šī barības piedeva satur jonoforu vielu: vienlaicīga lietošana ar dažiem medicīniskiem preparātiem var būt kontrindicēta.”
                  
                  
                     2014. gada 20. augusts”